PTG วิ่ง 2% โบรกแนะซื้อเป้า 17.60 บ. คาดกำไร Q4 โต รับยอดขายเพิ่ม
PTG วิ่ง 2% ราคาแตะ 14.30 บ. โบรกชี้กำไรไตรมาส 3/65 ผ่านจุดต่ำสุดไปแล้ว คาดกำไรไตรมาส 4/65 สดใส รับยอดขายเพิ่ม แนะนำ “ซื้อ” เป้า 17.60 บ. มองราคา Laggard หุ้นในกลุ่ม
PTG วิ่ง 2% โบรกแนะนำ “ซื้อ” เป้า 17.60 บ. ชี้กำไรไตรมาส 3/65 ผ่านจุดต่ำสุดไปแล้ว คาดกำไรไตรมาส 4/65 สดใส รับยอดขายเพิ่ม
18 พ.ย. 2565

ผู้สื่อข่าวรายงานว่า วันนี้ (18 พ.ย.) ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 11:40 น. อยู่ที่ระดับ 14.30 บาท บวก 0.30 บาท หรือ 2.14% สูงสุดที่ระดับ 14.40 บาท ต่ำสุดที่ระดับ 14.10 บาท ด้วยมูลค่าซื้อขาย 117.63 ล้านบาท

ทั้งนี้บล.ทรีนีตี้ มีมุมมองเชิงบวกกับการประชุมนักวิเคราะห์ ซึ่งแนวโน้มของผลกําไรในไตรมาส 4/65 น่าจะเห็นทิศทางที่ดีมากขึ้น จากทั้งปริมาณขายที่เพิ่มขึ้น ขาดทุนในธุรกิจปาล์มลดลง โดยราคาน้ำมันปาล์มดิบในเดือน ต.ค.-พ.ย. ไม่ผันผวนมากอยู่ที่ระดับ 31-35 บาทต่อกก ซึ่งเชื่อว่าผลกําไรในไตรมาส 3/65 น่าจะเป็นจุดต่ำสุดของปี 65 ไปแล้ว และราคาหุ้นยังค่อนข้างLaggard หุ้นในกลุ่ม โดย 3 เดือนที่ผ่านมาราคาหุ้นปรับลดลงไปกว่า 10% เชื่อว่าได้สะท้อนแนวโน้มของผลประกอบการไตรมาส 3/65 ที่ออกมาอ่อนแอไปแล้ว แนวโน้มไตรมาส 4/65 น่าจะฟื้นตัวได้ดี และ Market cap ต่อสถานีที่ 12 ล้านบาท ต่ำกว่ามูลค่าสร้างใหม่ (15-20 ล้านบาท) คงคำแนะนำ ซื้อ และคงราคาเป้าหมายปี 66 ที่ 17.60 บาท อิง Avg PER ที่ 17 เท่า